Wag kritiek ná transitorooftog | Maroela Media
Wag kritiek ná transitorooftog
Die transitovoertuig waarop verdagtes losgebrand het. (Foto: Netcare 911)
'n Sekerheidswag is in 'n kritieke toestand nadat hy Maandagaand gedurende 'n transitorooftog in die gesig geskiet is.
Shawn Herbst, woordvoerder van Netcare 911, sê in 'n verklaring paramedici is omstreeks 18:58 na die toneel op Modderfonteinweg in Kemptonpark ontbied.
Luidens inligting het verdagtes op 'n transitovoertuig in Van Riebeeck Park losgebrand.
Volgens Herbst is 'n 34-jarige sekerheidswag, wat die transitovoertuig bestuur het, gedurende die voorval in die gesig geskiet. 'n Onbekende aantal rowers het op hulle losgebrand. Sy passasier kon daarin slaag om die koeëls te ontduik en te vlug.
Die gewonde man is op die toneel gestabiliseer. 'n Lugambulans is ontbied weens die aard van die pasiënt se beserings en ook omdat die voorval so ver van 'n gespesialiseerde hospitaal plaasgevind het.
Die nodige owerhede was op die toneel om ondersoek in te stel.
Kempton Park Netcare 911 transitorooftog
Ons bly naby aan waar dit gebeur het – dit het soos 'n klein oorlog geklink en daarna het die polisiehelikopter vir meer as 'n halfuur oor die gebied gesirkel. Nogal ontstellend!
Dit was nie 'n gepanserde voertuig? Dit is nou regtig dom. Ek was onder die indruk hulle het gepanserde vortuie. geen wonder die transito rowers kan so lekker maai onder die geldwaens.
ek ruik n rot (I smell a rat). Hoe lank al is transito rowe aan die orde?. Miskien is ek verkeerd, maar dit lyk of hier ander magte aan die speel is, en dit nie in hulle belang is dat tegnologie en mannekrag aangewend word om dit te stop nie.